 Inú bàbá mi kò dùn bí mo ṣe bọ aṣọ lórí pápá - Asisat Oshoala : Gbajúmọ agbábọọlù ọmọ Nàìjíríà ní obìnrin Asisat Oshoala ti ní inú bàbá òun kò dùn sí ọnà tí òun gbà láti fi ìdùnnú òun hàn lẹyìn tí òun jẹ góòlù níbi ìfẹsẹwọnsẹ tó bá kọjá.Ní ọjọbọ ní ikọ agbábọọlù Super Falcons kojú akẹgbẹ wọn láti orílẹ èdè Australia níbi ìdíje ife ẹyẹ àgbáyé àwọn obìnrin tó ń lọ lọwọ ní orílẹ èdè Australia àti New Zealand.Níbi ìdíje náà ni Asisat Oshoala ti bọ aṣọ rẹ lẹyìn tó gbá góòlù sáwọn ilé orílẹ èdè Australia láti sọ góòlù náà di mẹta sí ẹyọkan.Ìgbésẹ Asisat Oshoala yìí sì di ohun tí ó fa awuyewuye lórí ayélujára nítorí ìgbésẹ rẹ yìí.Bí àwọn kan ṣe ń kan sáárá sí Asisat Oshoala ni àwọn kan ń bu ẹnu àtẹ lu pé kò yẹ kí ó bọ aṣọ rẹ kó sì máa fi ara rẹ hàn.Asisat fúnra rẹ náà wá fi sórí Instagram rẹ lọjọ Ẹtì pé bàbá òun wà lára àwọn tí inú wọn kò dùn wí pé òun bọ aṣọ òun lásìkò náà tí òun jẹ góòlù náà.Ó ní bí ó tilẹ jẹ pé inú bàbá òun kò dùn síbẹ ọkan-ò-jọkan àkójọ àwọn nǹkan ìgbà ló ń jẹ ayé.Ọpọlọpọ àwọn olólùfẹ Asisat sì ti ń kan sáárá si wí pé àwọn ma ba bẹ bàbá rẹ pé inú àwọn dùn sí góòlù tí ó jẹ náà.Ṣáájú ni Asisat ti fi ìgboyà hàn pé ikọ agbábọọlù orílẹ èdè Nàìjíríà táwọn obìnrin ti ṣetán láti fi han gbogbo àgbáyé pé àwọn kẹrẹ rárá tó bá ti di ọrọ bọọlù àfẹsẹgbá.Orílẹ èdè Republic of Ireland ni Nààijíríà yóò tún kojú níbi ìfẹsẹwọnsẹ wọn mìíràn tó ń bọ. 